**23/2024.(II.27.) KOCB számú határozat**

A Kulturális, Oktatási és Civil Bizottság a „Javaslat az „Aktív időskor Szombathelyen” elnevezésű önkormányzati program 2024. évi megvalósítására” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 8. pontja alapján javasolja a polgármesternek a programtervezet előterjesztés melléklete szerinti megvalósítását, amennyiben az Önkormányzat 2024. évi költségvetési rendeletében a program megvalósításához szükséges 30 millió Ft fedezet biztosításra kerül.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. Horváth Attila alpolgármester

 Horváth Soma alpolgármester

 (a végrehajtás előkészítésért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal